**ОБЩИНСКИ СЪВЕТ – ХИТРИНО, ОБЛАСТ ШУМЕН**

**П Р О Т О К О Л**

**№ 8/16.12.2014 година**

Със 17 гласа „за”, без „против” и без „въздържали се”, Общински съвет Хитрино прие следния

**Д Н Е В Е Н Р Е Д:**

**1**.Актуализация на бюджета за 2014 година.

*Докладва: Н.Исмаил- кмет на община*

**2.**Определяне на размера на такса битови отпадъци и одобряване на План – сметка, включваща разходи за дейност „Чистота” за 2015 г.

*Докладва: А.Ахмед- зам.кмет на община*

**3.**Изменение на Наредбата за провеждане на публични търгове и публично оповестени конкурси за предоставяне под наем и разпореждане с общинско имущество.

*Докладва: И.Ахмед-зам.кмет на община*

**4.**Прекратяване на съсобственост чрез продажба по отношение на УПИ VIII-287 в кв.46 по плана на село Тимарево.

*Докладва: И.Ахмед- зам.кмет на община*

**5.**Продажба на имоти- частна общинска собственост, във връзка с чл.35, ал.1 от Закона за общинска собственост бивше училище по плана на село Единаковци.

*Докладва: И.Ахмед- зам.кмет на община*

**6.**Продажба на имот УПИ I- 70 в кв.11 дворно място по плана на село Длъжко.

*Докладва: И.Ахмед- зам.кмет на община*

**7.**Продажба на имот, частна общинска собственост, във връзка с чл.35, ал.1 от Закона за общинската собственост- незастроен УПИ II- фурна по плана на село Черна.

*Докладва: И.Ахмед– зам.кмет на община*

**8.**Продажба на имоти- частна общинска собственост, във връзка с чл.35, ал.1 от Закона за общинската собственост по плана на село Звегор.

*Докладва: И.Ахмед– зам.кмет на община*

**9.**Продажба имот, частна общинска собственост, във връзка с чл.35, ал.1 от Закона за общинската собственост, по плана на село Добри Войниково.

*Докладва: И.Ахмед– зам.кмет на община*

**10.**Даване съгласие за разрешение за изработване на ПУП-ПР за УПИ IX-194 и УПИ XI-194 в квартал 20 и на УПИ II-79 в кв.34 по плана на с.Черна.

*Докладва: А.Ахмед– зам.кмет на община*

**11.**Докладни записки:

*11.1.Докладна записка от г-н Илхан Ахмед- зам.кмет на община за обявяване на имот за частна общинска собственост, във връзка с чл.6, ал.1 от Закона за общинската собственост (ЗОС) по регулационния план на село Каменяк.*

*Докладва: И.Ахмед- зам.кмет на община*

*11.2.Докладна записка от г-н Мустафа Ахмед- председател на Общински съвет Хитрино за избор на г-н Ахмед Ахмед- зам.кмет на община Хитрино да участва в заседанията на Общото събрание на Асоциация по водоснабдяване и канализация – Шумен.*

*Докладва: М.Ахмед- председател на ОбС*

**12.**Питане.

**ПО ПЪРВА ТОЧКА ОТ ДНЕВНИЯ РЕД**

Актуализация на бюджета за 2014 година.

Докладва г-н Нуридин Исмаил- кмет на община Хитрино.

С 16 гласа „за”, без „против” и без „въздържали се”, Общински съвет Хитрино на основание чл.21, ал.1, т.6 и чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 78**

На основание чл.124 от Закона за публичните финанси, Общински съвет Хитрино

Р Е Ш И:

Актуализира бюджета на община Хитрино за 2014 година, както следва:

**I.**По приходната част на местни дейности:

|  |  |  |  |  |
| --- | --- | --- | --- | --- |
| **Наименование** | **параграф** | **било** | **става** | **разлика** |
|  |  | лв. | лв. | лв. |
| **-Данъчни приходи** |  |  |  | **51 600** |
| - данък придобиване на имущество | 1304 | 130 705 | 182 305 | 51 600 |

**ІІ.** По разходната част на държавните дейности ,да се увеличи бюджета на отделните дейности по параграфи за сметка на целесъобразни икономии, както следва:

|  |  |  |  |
| --- | --- | --- | --- |
| **Дейност** | **Параграф** | **Сума** | **за сметка на дейност и параграф** |
| 1122 ОбА | 551 - ДОО | 2 500 | 202 др.възнагр.– 1 000  560 ЗОВ 1 500 |
| 1311 ЦДГ | 551 – ДОО  552 – УПФ  560 - ЗОВ  580 - ДЗПО | 2 315  120  750  550 | 202 –други възнагражде ния и плащания |

**ІІI.** По разходната част на местните дейности да се увеличи бюджета на отделните дейности по параграфи за сметка на преизпълнение на общинските приходи , както следва:

|  |  |  |
| --- | --- | --- |
| **Дейност** | **Параграф** | **Сума** |
| 2122 ОбА | 1016-вода,горива и енергия  1020- външни разходи  1981- разходи за такси  5203 –Климатици 3 броя | 5 000  7 000  5 000  5 500 |
| 2123 ОбС | 101 –Заплати  551 –ДОО  560 - ЗОВ | 2 000  600  300 |
| 2311 ЦДГ | 202 – възнагражд.по извънтр.правоотношения  1011-храна  1016 – вода ,горива ,енергия | 500  7 000  500 |
| 2604 Осветление на улици | 1015-материали | 2 000 |
| 2619 Др.дейн. на БКС | 1015-материали  1016-вода,горива и енергия  1030-текущ ремонт | 3 000  5 000  7 000 |
| 2866 –други дейности на икономиката | 202 – възнагражд.по извънтр.правоотношения  1020 – външни разходи | 1 000  200 |
| Всичко |  | **51 600** |

**ІV.**Актуализира капиталовите разходи по източници на финансиране на обекти:

|  |  |  |  |  |
| --- | --- | --- | --- | --- |
| Наименование на обекта |  | Обща сума в т.ч. | Източник на финансиране | |
| целева субсидия | собствени средства |
| Многофункционална зала с.Тервел | било  става | 80 165  80 165 | 80165  39743 | 40 422 |
| Ремонт на допълн.сграда към ОбА | било  става | 116 000  116 000 | 6 000  61667 | 110 000  54333 |
| Архив за данъчна служба | било  става | 10 600  10 600 | 10 600  8280 | 2320 |
| Ремонт покрив км-во В.Поляна | било  става | 16 000  16 000 | 16 000  6725 | 9275 |
| Ремонт покрив общинска сграда с.Тимарево | било  става | 12 000  12 000 | 12 000  8350 | 3650 |

**ПО ВТОРА ТОЧКА ОТ ДНЕВНИЯ РЕД**

Определяне на размера на такса битови отпадъци и одобряване на План – сметка, включваща разходи за дейност „Чистота” за 2015 г.

Докладва г-н Ахмед Ахмед- зам.кмет на община Хитрино.

С 16 гласа „за”, без „против” и без „въздържали се”, Общински съвет Хитрино на основание чл.21, ал.1, т.7 и чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 79**

На основание чл. 66, ал.1 от Закона за местните данъци и такси, Общински съвет Хитрино

Р Е Ш И:

**I.**Определя размера на таксата за битови отпадъци в населените места на община Хитрино за 2015 година, както следва:

**1.**За жилищни и вилни имоти на граждани – 6 (шест) промила върху данъчната оценка на имота в населените места, разпределени както следва:

-за сметосъбиране и сметоизвозване – 2.5 промила;

-за поддържане на депото за битови отпадъци, включително отчисленията по чл.71е от Закона за управление на отпадъците – 3.2. промила;

-за поддържане чистотата на териториите за обществено ползване – 0.3 промила.

**2.**За жилищни и нежилищни имоти на фирми, кооперации, сдружения и други юридически лица – 8 (осем) промила върху отчетна стойност на имота в населените места, разпределени както следва:

-за сметосъбиране и сметоизвозване – 3 промила;

-за поддържане на депото за битови отпадъци, включително отчисленията по чл.71е от Закона за управление на отпадъците – 4.5 промила;

-за поддържане чистотата на териториите за обществено ползване – 0.5 промила.

**3.**За фирмите – Еднолични търговци и юридически лица за всички населени места, подали декларация за обслужване на контейнер, таксата се определя в левове според броя използвани съдове, както следва:

-за сметосъбиране и сметоизвозване – 1 брой контенер (бобър) – 200 (двеста) лева;

-за поддържане на депото за битови отпадъци, включително отчисленията по чл.71е от Закона за управление на отпадъците – 170 (сто и седемдесет) лева;

-за поддържане чистотата на териториите за обществено ползване – 30 (тридесет) лева.

**4.**Когато таксата „битови отпадъци” се определя за брой контейнер и вид, лицата подават декларация по образец на община Хитрино до 30 декември на предходната година. В декларацията се посочват видът и броят на съдовете за изхвърляне на битовите отпадъци, които ще се използват през годината, съобразно обявената от Кмета на общината честота на извозването на битовите отпадъци.

**II.**Одобрява План-сметката за 2015 година за необходимите разходи по събиране на битовите отпадъци и транспортирането им до депо, проучване, проектиране, изграждане, поддържане, експлоатация, закриване и мониторинг на депо за битови отпадъци, включително отчисленията по чл.71”е” от Закона за управление на отпадъците и чистота на териториите за обществено ползване в населените места на общината, както следва:

|  |  |
| --- | --- |
| 1.Събиране на битови отпадъци и транспортирането им до депата | 35 000 лв. |
| 2.За депониране на отпадъци + отчисления | 90 000 лв. |
| 3.Закупуване на контейнер тип „Бобър”- 10 бр. | 6 000 лв. |
| 4.Почистване и закриване на съществуващите депа и сметища на територията на община Хитрино | 6 400 лв. |
| 5.Зимно и лятно почистване на улични платна, площади и други територии от населените места, предназначени за обществено ползване (т.4, ал.1, чл.66 от ЗМДТ-закона за местните данъци и такси) | 8 000 лв. |
| 6.Издръжка на дейност „Чистота” | 36 600 лв. |
| **ВСИЧКО РАЗХОДИ:** | **182 000 лв.** |

**ПО ТРЕТА ТОЧКА ОТ ДНЕВНИЯ РЕД**

Изменение на Наредбата за провеждане на публични търгове и публично оповестени конкурси за предоставяне под наем и разпореждане с общинско имущество.

Докладва г-н Илхан Ахмед-заместник кмет на община Хитрино.

С 15 гласа „за”, без „против” и 1 (един) „въздържал се”, Общински съвет Хитрино на основание чл.21, ал.1, т.8 и чл.27, ал.4 и ал.5 и чл.21, ал.2 от Закона за местното самоуправление и местната администрация (ЗМСМА) прие

**РЕШЕНИЕ № 80**

На основание чл.8, ал.2 от Закона за общинската собственост, Общински съвет Хитрино

Р Е Ш И:

Променя Наредбата за провеждане на публични търгове и публично оповестени конкурси за предоставяне под наем и разпореждане с общинско имущество, приета с Решение № 90 от 16.12.2008 година от Общински съвет Хитрино, както следва:

§1.В чл.9, ал.1 се добавя нова точка 10 със следния текст: „т.10.Други документи, съгласно тръжната документация.

§2.Отменя се целия текст на чл.15.

**ПО ЧЕТВЪРТА ТОЧКА ОТ ДНЕВНИЯ РЕД**

Прекратяване на съсобственост чрез продажба по отношение на УПИ VIII-287 в кв.46 по плана на село Тимарево.

Докладва г-н Илхан Ахмед- зам.кмет на община Хитрино.

С 15 гласа „за”, без „против” и без „въздържали се”, Общински съвет Хитрино на основание чл.21, ал.1, т.8 и чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 81**

На основание чл.36, ал.1, т.2 от Закона за общинската собственост (ЗОС), Общински съвет Хитрино

Р Е Ш И:

1.Дава съгласие за прекратяване на съсобствеността между община Хитрино и г-жа Хилмие Хилми Хюсеин от село Тимарево, ул.”Пирин” № 26 чрез продажба на дворно място, представляващо 335/1560 идеални части от УПИ (урегулиран поземлен имот) VIII-287 в кв.46 по плана на село Тимарево, целия с площ от 1560 кв.м. за сума 940 (деветстотин и четиридесет) лева. Върху стойността не се дължи ДДС (данък добавена стойност), съгласно чл.45, ал.1 от ЗДДС (закона за данък добавена стойност).

2.Възлага на кмета на Община Хитрино да сключи договор за прекратяване на съсобствеността.

**ПО ПЕТА ТОЧКА ОТ ДНЕВНИЯ РЕД**

Продажба на имоти- частна общинска собственост, във връзка с чл.35, ал.1 от Закона за общинска собственост бивше училище по плана на село Единаковци.

Докладва г-н Илхан Ахмед- зам.кмет на община Хитрино.

С 15 гласа „за”, без „против” и без „въздържали се”, Общински съвет Хитрино на основание чл.21, ал.1, т.8 и чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 82**

На основание чл.35, ал.1 от Закона за общинската собственост (ЗОС) и чл.38, ал.1, т.1, чл.41, ал.1 и чл.43, ал.1 от Наредбата за реда за придобиване, управление и разпореждане с общинско имущество, приета от Общински съвет Хитрино, Общински съвет Хитрино

Р Е Ш И:

1.Да се проведе явен търг за продажба на имот, частна общинска собственост, представляващ застроен УПИ (урегулиран поземлен имот) IX- 97, с площ от 3935 кв.м. в кв.10 по плана на село Единаковци и построената в имота едноетажна сграда – бивше училище със ЗП (застроена площ) 204 кв.м. с избено помещение от 84 кв.м., с начална тръжна цена 17727 (седемнадесет хиляди седемстотин двадесет и седем) лева с ДДС (данък добавена стойност).

2.Възлага на Кмета на общината да проведе процедурата и сключи договор за продажба на имота.

**ПО ШЕСТА ТОЧКА ОТ ДНЕВНИЯ РЕД**

Продажба на имот УПИ I- 70 в кв.11 дворно място по плана на село Длъжко.

Докладва г-н Илхан Ахмед- зам.кмет на община Хитрино.

С 16 гласа „за”, без „против” и без „въздържали се”, Общински съвет Хитрино на основание чл.21, ал.1, т.8 и чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 83**

На основание чл.36, ал.1, т.2 от Закона за общинската собственост (ЗОС), Общински съвет Хитрино

Р Е Ш И:

1.Дава съгласие за прекратяване на съсобствеността между община Хитрино и г-н Адем Шабан Юсуф и г-жа Хюсния Сали Юсуф, село Длъжко, ул.”Деде агач” № 10 чрез продажба на дворно място с площ 850 (осемстотин и петдесет) кв.м., представляващо УПИ (урегулиран поземлен имот) I-70 в кв.11 по плана на село Длъжко за сума от 2550.80 (две хиляди петстотин и петдесет лева и 0.80 ст) лв. с ДДС (данък добавена стойност).

2.Възлага на кмета на община Хитрино да сключи договор за прекратяване на съсобствеността.

**ПО СЕДМА ТОЧКА ОТ ДНЕВНИЯ РЕД**

Продажба на имот, частна общинска собственост, във връзка с чл.35, ал.1 от Закона за общинската собственост- незастроен УПИ II- фурна по плана на село Черна.

Докладва г-н Илхан Ахмед– зам.кмет на община Хитрино.

С 16 гласа „за”, без „против” и без „въздържали се”, Общински съвет Хитрино на основание чл.21, ал.1, т.8 и чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 84**

На основание чл.35, ал.1 от Закона за общинската собственост (ЗОС) и чл.38, ал.1, т.1, чл.41, ал.1 и чл.43, ал.1 от Наредбата за реда за придобиване, управление и разпореждане с общинско имущество, приета от Общински съвет Хитрино, Общински съвет Хитрино

Р Е Ш И:

1.Да се проведе явен търг за продажба на имот, частна общинска собственост, представляващ незастроен УПИ II- фурна с площ от 870 кв.м. в кв.10 по плана на село Черна, с начална тръжна цена 2928 (две хиляди деветстотин двадесет и осем) лева.

2.Възлага на Кмета на община Хитрино да проведе процедурата и сключи договор за продажба на имота.

**ПО ОСМА ТОЧКА ОТ ДНЕВНИЯ РЕД**

Продажба на имоти- частна общинска собственост, във връзка с чл.35, ал.1 от Закона за общинската собственост по плана на село Звегор.

Докладва г-н Илхан Ахмед– зам.кмет на община Хитрино.

С 16 гласа „за”, без „против” и без „въздържали се”, Общински съвет Хитрино на основание чл.21, ал.1, т.8 и чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 85**

На основание чл.35, ал.1 от Закона за общинската собственост (ЗОС) и чл.38, ал.1, т.1, чл.41, ал.1 и чл.43, ал.1 от Наредбата за реда за придобиване, управление и разпореждане с общинско имущество, приета от Общински съвет Хитрино, Общински съвет Хитрино

Р Е Ш И:

1.Да се проведе явен търг за продажба на имот, частна общинска собственост, представляващ застроен имот с идентификатор 30421.30.136 с площ от 751 кв.м. по КК (кадастрална карта) на село Звегор и сграда, бивша баня с идентификатор 30421.136.1 със застроена площ от 133 кв.м., с начална тръжна цена 7969 (седем хиляди деветстотин шестдесет и девет) лева с ДДС (данък добавена стойност).

2.Възлага на кмета на община Хитрино да проведе процедурата и сключи договор за продажба на имота.

**ПО ДЕВЕТА ТОЧКА ОТ ДНЕВНИЯ РЕД**

Продажба имот, частна общинска собственост, във връзка с чл.35, ал.1 от Закона за общинската собственост, по плана на село Добри Войниково.

Докладва г-н Илхан Ахмед– зам.кмет на община Хитрино.

С 16 гласа „за”, без „против” и без „въздържали се”, Общински съвет Хитрино на основание чл.21, ал.1, т.8 и чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 86**

На основание чл.35, ал.1 от Закона за общинската собственост (ЗОС) и чл.38, ал.1, т.1, чл.41, ал.1 и чл.43, ал.1 от Наредбата за реда за придобиване, управление и разпореждане с общинско имущество, приета от Общински съвет Хитрино, Общински съвет Хитрино

Р Е Ш И:

1.Да се проведе явен търг за продажба на имот, частна общинска собственост, представляващ незастроен УПИ (урегулиран поземлен имот) VI-общ. с площ от 1600 кв.м. в кв.32 по плана на село Добри Войниково, с начална тръжна цена 5 376 (пет хиляди триста седемдесет и шест) лева с ДДС (данък добавена стойност).

2.Възлага на кмета на община Хитрино да проведе процедурата и сключи договор за продажба на имота.

**ПО ДЕСЕТА ТОЧКА ОТ ДНЕВНИЯ РЕД**

Даване съгласие за разрешение за изработване на ПУП-ПР за УПИ IX-194 и УПИ XI-194 в квартал 20 и на УПИ II-79 в кв.34 по плана на с.Черна.

Докладва г-н Ахмед Ахмед– зам.кмет на община Хитрино.

С 16 гласа „за”, без „против” и без „въздържали се”, Общински съвет Хитрино на основание чл.21, ал.1, т.11 от Закона за местното самоуправление и местната администрация (ЗМСМА) прие

**РЕШЕНИЕ № 87**

На основание чл.124а, ал.1 от ЗУТ (Закона за устройство на територията), Общински съвет Хитрино

Р Е Ш И:

Дава съгласие за разрешение за изработване на ПУП-ПР (подробен устройствен план –план за регулация ) за УПИ (урегулиран поземлен имот) IX- 194 и УПИ XI-194 в квартал 20 и на УПИ II-79 в кв.34 по плана на село Черна, община Хитрино.

**ПО ЕДИНАДЕСЕТА ТОЧКА ОТ ДНЕВНИЯ РЕД**

Докладни записки:

*11.1.Докладна записка от г-н Илхан Ахмед- зам.кмет на община за обявяване на имот за частна общинска собственост, във връзка с чл.6, ал.1 от Закона за общинската собственост (ЗОС) по регулационния план на село Каменяк.*

Докладва г-н Илхан Ахмед- зам.кмет на община Хитрино.

С 16 гласа „за”, без „против” и без „въздържали се”, Общински съвет Хитрино на основание чл.21, ал.1, т.8 и чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 88**

На основание чл.6, ал.1 от Закона за общинската собственост (ЗОС) и чл.2, ал.4 от Наредбата за реда за придобиване, управление и разпореждане с общинско имущество, приета от Общински съвет Хитрино, Общински съвет Хитрино

Р Е Ш И:

Обявява за частна общинска собственост имот, представляващ урегулиран поземлен имот (УПИ) II- „оод” (обществено обслужващи дейности) в квартал 31 и изградената в имота едноетажна сграда – с обща застроена площ от 178.20 кв.м., представляваща бивше кметство, разположено в югоизточната част на сградата със застроена площ от 91 кв.м., здравна служба със застроена площ от 87.20 кв.м., разположена в югозападната част на сградата и изба от 156.80 кв.м. по регулационния план на село Каменяк.

*11.2.Докладна записка от г-н Мустафа Ахмед- председател на Общински съвет Хитрино за избор на г-н Ахмед Ахмед- зам.кмет на община Хитрино да участва в заседанията на Общото събрание на Асоциация по водоснабдяване и канализация – Шумен.*

Докладва г-н Мустафа Ахмед- председател на Общински съвет Хитрино.

С 16 гласа „за”, без „против” и без „въздържали се”, Общински съвет Хитрино на основание чл.21, ал.1, т.9 и чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 89**

На основание чл.137, ал.4 от Търговския закон и чл.5, ал.5 от Правилника за организацията и дейността на асоциациите по водоснабдяване и канализация, Общински съвет Хитрино

Р Е Ш И:

Определя г-н Ахмед Мехмед Ахмед- зам.кмет на община Хитрино да участва в заседанията на Общото събрание на Асоциацията по водоснабдяване и канализация – Шумен и да представлява община Хитрино в асоциацията, съобразно Правилника за организацията и дейността на асоциациите по водоснабдяване и канализация.

**ПО ДВАНАДЕСЕТА ТОЧКА ОТ ДНЕВНИЯ РЕД**

Питане.

Не се направиха питания.

**МУСТАФА АХМЕД: / П /**

ПРЕДСЕДАТЕЛ НА ОбС ХИТРИНО

**НЕВЯНКА ТОДЕВА: / П /**

П Р О Т О К О Л И С Т